CELEX: 62016TN0729
Language: lv
Date: 2016-10-17 00:00:00
Title: Lieta T-729/16: Prasība, kas celta 2016. gada 17. oktobrī – PO u.c./EĀDD

19.12.2016   
            
            
               LV
            
            
               Eiropas Savienības Oficiālais Vēstnesis
            
            
               C 475/19
            
         Prasība, kas celta 2016. gada 17. oktobrī – PO u.c./EĀDD
   (Lieta T-729/16)
   (2016/C 475/29)
   Tiesvedības valoda – franču
   
      Lietas dalībnieki
   
   
      Prasītāji: PO (Brisele, Beļģija), PP (Pekina, Ķīna), PQ (Pekina), PR (Pekina) (pārstāvji – N. de Montigny un J.-N. Louis, advokāti)
   
      Atbildētājs: Eiropas Ārējās darbības dienests
   
      Prasītāju prasījumi:
   
   
               —
            
            
               atcelt:
               
                           —
                        
                        
                           2015. gada 17. decembra lēmumus ierobežot prasītāju mācību maksu līdz EUR 10 000;
                        
                     
                           —
                        
                        
                           ņemot vērā paziņojuma par nelabvēlīgu aktu īpašo kontekstu: ciktāl nepieciešams, 2015. gada 21. decembra e–pastu, kuru daži no viņiem saņēma; ciktāl nepieciešams, pabalstu novērtēšanas veidlapu, un, visbeidzot, ciktāl nepieciešams, algas lapu, kurā ir minēta saņemtā pabalsta summa;
                        
                     
                           —
                        
                        
                           ciktāl nepieciešams, visbeidzot, viņu 2016. gada 5. jūlija sūdzību noraidījumus;
                        
                     
         
               —
            
            
               piespriest atbildētājam atlīdzināt tiesāšanās izdevumus.
            
         
      Pamati un galvenie argumenti
   
   Prasības pamatošanai prasītāji izvirza četrus pamatus.
   
               1.
            
            
               Pirmais pamats ir balstīts uz iebildi par nepieņemamību, ciktāl apstrīdētie lēmumi ir balstīti uz Guidelines, kuras 2014. gada 31. jūlijā pieņēmis Eiropas Ārējās darbības dienests (EĀDD) un kuras esot pretrunā Civildienesta noteikumiem un to X pielikumam.
            
         
               2.
            
            
               Otrais pamats ir balstīts uz iebildi par nepieņemamību, ciktāl apstrīdētie lēmumi esot pretrunā minētajām Guidelines.
            
         
               3.
            
            
               Trešais pamats, kurš ir sadalīts četrās daļās, ir balstīts uz individuālo lēmumu prettiesiskumu.
               
                           —
                        
                        
                           Pirmā daļā ir balstīta uz iegūto tiesību, tiesiskās paļāvības, tiesiskās drošības principa un labas pārvaldības principa pārkāpumu, ciktāl katrs no prasītājiem nolēma, ka viņus pavadīs ģimene delegācijā uz attiecīgo valsti, pieņemot, ka mācību maksa tiks 100 % atmaksāta.
                        
                     
                           —
                        
                        
                           Otrā daļa ir balstīta uz vienlīdzīgas attieksmes un nediskriminācijas principu pārkāpumu, ciktāl papildu iemaksas, kas ir ierobežota ar vienotu maksājumu līdz EUR 10 000, sistēma, kas tika izveidota neatkarīgi no katras delegācijas konkrētās situācijas, atšķirīgās situācijās paredz vienādu attieksmi.
                        
                     
                           —
                        
                        
                           Trešā daļa ir balstīta uz bērnu tiesību pārkāpumu, tiesību uz ģimenes dzīvi un tiesību uz izglītību pārkāpumu, ciktāl EĀDD uzliek smagu finansiālo slogu dažām ierēdņu vai darbinieku mājsaimniecībām, liekot šīm mājsaimniecībām izlemt, vai nu uzņemties šo slogu, lai nodrošinātu saviem bērniem tādu pašu izglītību kā savu kolēģu bērniem, vai arī atdalīties un nodrošināt šādu izglītību par mazāku maksu kādā no Eiropas Savienības dalībvalstīm.
                        
                     
                           —
                        
                        
                           Ceturtā daļa ir balstīta uz interešu efektīvu neizsvēršanu un samērīguma principa neievērošanu katrā pieņemtajā lēmumā, it īpaši tiktāl, ciktāl atbildētājs nav pierādījis, ka izvirzītais mērķis attaisno prasītāju pamattiesību pārkāpumu.
                        
                     
         
               4.
            
            
               Ceturtais pamats ir balstīts uz kļūdu vērtējumā, uz ko norāda trīs prasītāji. Divi no viņiem uzskata, ka šāda kļūda tika pieļauta ārkārtas apstākļu, kādi tika izvirzīti viņu pieteikumos par atlīdzību, analīzē, un pēdējais prasītājs uzskata, ka šāda kļūda izriet no tā, ka nav ņemti vērā papildu izdevumi dzimtās valodas apguvei.